《将为鄞江之游先寄正仲三首》
宋代·舒岳祥

相思不在远，道地一来难。
残月中峰见，疏星半夜看。
江湖青草远，风雨小窗寒。
鄞水饶鱼米，何由得共餐。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。